**Jednostavne građevine**

**da li se za pomoćnu građevinu mora platiti vodeni i komunalni doprinos ?**Da potrebno je, a samo rješenje se donosi po prijavi početka radova ili primjerice po dojavi komunalnog redara  
**– da li je potrebna elektro-energetska suglasnost ako se struja spaja sa postojeće građevine i da li to u projektu mora biti naznačeno ?**Naše tumačenje je da ne treba. Iznimno ukoliko bi se pomoćna zgrada svrstavala u treću kategoriju (i to je moguće..) tada treba biti u projektu  
**– da li je potrebna suglasnost za spajanje vode i kanalizacije na već postojeći sustav legalne građevine?**Ne  
**– da li je potreban nadzorni inženjer kod gradnje ?**  
Da  
**– što je potrebno za prijavu početka gradnje ?**  
Sve kao kod gradnje s građevinskom dozvolom kako je definirano Zakonom o gradnji, osim što se umjesto broja dozvole navodi broj glavnog projekta.

Zaključak svega: pomoćne zgrade treba promatrati jednako kao i zgrade za koje se ishodi građevinska dozvola, osim što se formalno ne ide na dozvolu i time se skraćuje procedura. Sve drugo je praktički isto.  
Kod pomoćnih građevina bilo da se radi o garažama, vrtnim sjenicama ili nadstrešnicama također je važno poštovati  parametre prostornog plana: Koeficijent izgrađenosti, iskoristivosti, zelenilo itd.